Avviż Nru Paġna IL-QORTI TAL-AWDITURI TAL-UNJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 322 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, Wara li kkunsidrat it-talba tal-Parlament Ewropew għal opinjoni dwar il-proposta msemmija hawn fuq, riċevuta mill-Qorti fit-28 ta' Ottubru 2013, Wara li kkunsidrat it-talba tal-Kunsill għal opinjoni dwar il-proposta msemmija hawn fuq, riċevuta mill-Qorti fid-9 ta' Ottubru 2013, Billi, wara l-ftehim politiku dwar il-qafas finanzjarju pluriennali għas-snin 2014-2020 u dwar it-twaqqif tal-Faċilità Nikkollegaw l-Ewropa, il-Kummissjoni tipproponi li r-Regolament (UE, Euratom) Nru 966/2012 għandu jiġi emendat sabiex ikun possibbli li tiġi riportata, għas-sena n+1, kwalunkwe approprjazzjoni tar-Riżerva ta' Għajnuna f'Emerġenza mqiegħda fir-riżerva u mhux użata fis-sena n, u li jiġu riportati, għas-sena finanzjarja ta' wara, approprjazzjonijiet ta' impenn mhux użati fi tmiem ta' sena finanzjarja għal proġetti ffinanzjati taħt il-Faċilità Nikkollegaw l-Ewropa, ADOTTAT L-OPINJONI LI ĠEJJA: Il-Qorti ma għandha l-ebda kumment dwar l-emendi għar-regoli finanzjarji proposti mill-Kummissjoni. Din l-Opinjoni ġiet adottata mill-Awla IV, immexxija minn Dr Louis GALEA, Membru tal-Qorti tal-Awdituri, fil-Lussemburgu fil-laqgħa tagħha tat-3 ta' Diċembru 2013.
Extracted from C_004_2014.html